Lēmuma projekts

2024.gada \_\_\_\_.\_\_\_\_\_\_\_\_\_\_\_\_ Nr.\_\_\_\_\_\_\_

**Par atbalstu projektam un apropriācijas palielināšanu Daugavpils**

**valstspilsētas pašvaldības iestādei “Daugavpils Ķīmijas apkaimes pirmsskolas izglītības iestāde” budžeta programmā “Eiropas Savienības un citu finanšu instrumentu finansētie projekti/pasākumi”**

Pamatojoties uz likuma „Par pašvaldību budžetiem” 30.pantu, Pašvaldību likuma 10.panta pirmās daļas 21.punktu, Daugavpils domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 49.punktu,

ņemot vērā Daugavpils valstspilsētas pašvaldības domes Izglītības un kultūras jautājumu komitejas 2024.gada \_\_\_\_\_\_atzinumu, Daugavpils valstspilsētas pašvaldības domes Finanšu komitejas 2024.gada \_\_\_\_\_\_ atzinumu, **Daugavpils valstspilsētas pašvaldības dome nolemj:**

1. Atbalstīt Daugavpils valstspilsētas pašvaldības iestādes “Daugavpils Ķīmijas apkaimes pirmsskolas izglītības iestāde” projektu “Mūsdienu ekoloģiskā izglītība bērnudārzā” saskaņā ar 1. pielikumu.

2. Nodrošināt priekšfinansējumu 2025.gadā – 4208,10 EUR (četri tūkstoši divi simti astoņi eiro 10 centi) apmērā no pašvaldības budžeta līdzekļiem.

3. Veikt apropriācijas palielināšanu Daugavpils valstspilsētas pašvaldības iestādes “Daugavpils Ķīmijas apkaimes pirmsskolas izglītības iestāde” budžeta programmā “Eiropas Savienības un citu finanšu instrumentu finansētie projekti/pasākumi” saskaņā ar 2. pielikumu.

Pielikumā:

1. Daugavpils valstspilsētas pašvaldības iestādes “Daugavpils Ķīmijas apkaimes pirmsskolas izglītības iestāde” projekta “Mūsdienu ekoloģiskā izglītība bērnudārzā” apraksts.

2. Daugavpils valstspilsētas pašvaldības iestādes “Daugavpils Ķīmijas apkaimes pirmsskolas izglītības iestāde” budžeta programmas “Eiropas Savienības un citu finanšu instrumentu finansētie projekti/pasākumi” ieņēmumu un izdevumu tāmes grozījumi un paskaidrojums 2024.gadam.

Daugavpils valstspilsētas pašvaldības domes priekšsēdētājs A.Elksniņš

IESNIEDZĒJS:

Daugavpils valstspilsētas pašvaldības domes

Izglītības un kultūras jautājumu

komitejas priekšsēdētāja L.Jankovska

SAGATAVOTĀJS:

Daugavpils pilsētas Izglītības pārvaldes juriste K.Galvāne

SASKAŅOTS:

Daugavpils valstspilsētas pašvaldības domes deputāts,

domes priekšsēdētāja 1.vietnieks A.Vasiļjevs

Daugavpils pašvaldības centrālās pārvaldes

Finanšu departamenta vadītāja E.Upeniece

Daugavpils pilsētas Izglītības pārvaldes vadītāja M.Isupova

Daugavpils pašvaldības centrālās pārvaldes

Juridiskā departamenta vadītāja vietniece M.Dimitrijeva

Daugavpils valstspilsētas pašvaldības iestādes

“Daugavpils Ķīmijas apkaimes pirmsskolas

izglītības iestāde” vadītāja A.Jukša

ZIŅOTĀJS KOMITEJAS SĒDĒ:

Daugavpils valstspilsētas pašvaldības iestādes

“Daugavpils Ķīmijas apkaimes pirmsskolas

izglītības iestāde” vadītāja A.Jukša

Lēmums nosūtāms: Daugavpils valstspilsētas pašvaldības iestādei “Daugavpils Ķīmijas apkaimes pirmsskolas

izglītības iestāde”, Daugavpils pilsētas Izglītības pārvaldei, Daugavpils pašvaldības centrālās pārvaldes Finanšu departamentam, Daugavpils pašvaldības centrālās pārvaldes Centralizētajai grāmatvedībai

Lēmums publicējams: pašvaldības tīmekļvietnē www.daugavpils.lv

PIELIKUMS

Daugavpils valstspilsētas pašvaldības domes

2024.gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_

**Daugavpils valstspilsētas pašvaldības iestādes “Daugavpils “Ķīmijas apkaimes pirmsskolas izglītības iestāde” projekta “Mūsdienu ekoloģiskā izglītība bērnudārzā”**

**(Modern ecological education in kindergarten) apraksts**

Projekta numurs 2024-1-PL01-KA210-SCH-000248398

|  |  |
| --- | --- |
| Projekta pieteicējs | Daugavpils Ķīmijas apkaimes pirmsskolas izglītības iestāde |
| Projekta ilgums | 10 mēneši (01.10.2024. – 30.07.2025.) |
| Projekta mērķis | Radīt iespējas pilnveidot izglītības kvalitāti, attīstot mūsdienīgu, kvalitatīvu un uz ilgtspējīgu prasmju attīstīšanu orientētu izglītības piedāvājumu divās pirmsskolas iestādēs Polijā un Latvijā, izmantojot starptautisku pieredzes un zināšanu apmaiņu, kopīgi izstrādājot mūsdienīgus un starpkultūru risinājumus ekoloģiskai izglītībai pirmsskolā. |
| Projekta apraksts | Polijas un Latvijas partnerības projektu Erasmus + programmā (KA2; Maza mēroga partnerības skolu izglītības sektorā) līdzfinansē Eiropas Savienība. Projekta koordinators – Polija (Szczecin Talent - promotion - progress foundation). Projekta partneris – Latvija (Daugavpils Ķīmijas apkaimes PII). Projekta galvenais sasniedzamais rezultāts ir pirmsskolas skolotāju kompetenču pilnveidošana, kopīgi izstrādājot mūsdienīgus un starpkultūru risinājumus mūsdienu ekoloģiskai izglītībai pirmsskolā, tostarp izmantojot Lego konstrukcijas. Pirmsskolas izglītība ir viens no svarīgākajiem posmiem katra cilvēka attīstībā. Šis ir laiks, kad bērni mācās ne tikai pamatprasmes - lasīt, rakstīt un skaitīt, bet apgūst arī sociālās un emocionālās kompetences, attieksmes, vērtības, kas nepieciešamas turpmākajai dzīvei sabiedrībā. Mūsdienīgai pirmsskolas izglītībai jāiekļauj sevī gan ekoloģisko izglītību, gan iekļaujošu izglītību, sociāli emocionālās prasmes, izpratni un rūpes par kopējo sabiedrības labumu – dabas un tās resursu saudzēšanu. Konstruēšanai ar Lego ir daudz izglītojošu priekšrocību, jo šī nodarbe ļoti patīk bērniem un ir lielisks līdzeklis roku un pirkstu smalkās muskulatūras attīstīšanai, smadzeņu attīstības veicināšanai, jaunu prasmju un zināšanu apguvei, pasaules likumsakarību izpētei. Projekta īstenošana sekmēs inovatīvu mācību stratēģiju ieviešanu pirmsskolas mācību procesā, projekta īstenošanas gaitā izstrādājot mūsdienīgus, izglītojamo interesēs un ekoloģiskā izglītībā balstītus rotaļnodarbību plānus, tostarp darbojoties ar Lego konstrukcijām. Projekta aktivitātes sniegs iespēju partneriem vērot mācību procesu abās valstīs, dalīties pieredzē, kopīgi mācīties un izstrādāt rotaļnodarbību plānus, izmēģinot tos praktiskā darbībā ar izglītojamajiem un viņu ģimenēm un popularizējot labāko praksi starptautiskai pirmsskolas pedagogu auditorijai.  Projekta partneru komunikācijai tiks izmantota saziņa e-pastā, tiešsaistē, izmantojot virtuālās saziņas rīkus, kā arī tikšanās klātienē divās mācību mobilitātēs. |
| Projekta izmaksas | Projekta kopējais finansējums no ES līdzekļiem – 60 000 EUR, no tā Daugavpils Ķīmijas apkaimes PII kā projekta partnerim paredzētais finansējums – 20 908,10 EUR (divdesmit tūkstoši deviņi simti astoņi eiro un 10 centi).  Daugavpils valstspilsētas pašvaldības priekšfinansējums 2025.gadā – 4208,10 EUR (četri tūkstoši divi simti astoņi eiro, 10 centi), kas tiks atgriezts pēc projekta noslēguma un gala atskaites iesniegšanas 2025.gadā. |
| Projekta mērķa grupa | Daugavpils Ķīmijas apkaimes PII pedagogi (9 cilvēki), izglītojamie (42 cilvēki) un viņu vecāki. |
| Projekta aktivitātes | 1. Partneru regulāras tikšanās tiešsaistē darba sanāksmēs aktivitāšu plānošanai un organizēšanai. 2. Mācību vizītes / mācību procesa vērošana un darba sanāksmes klātienē Polijā un Latvijā. 3. Ekoloģiskajā izglītībā balstītu rotaļnodarbību plānu izstrāde un testēšana Polijā un Latvijā. 4. Izstrādāto mācību materiālu popularizēšana un izplatīšana Polijā un Latvijā, organizējot Atvērto durvju dienas un mācību procesa vērošanu, izglītojošu vebināru un izmantojot citus projekta rezultātu publicitātes pasākumus. |

Daugavpils valstspilsētas pašvaldības domes priekšsēdētājs A.Elksniņš